Ons Standaarde 4 Dag Natuur Gebaseerde Vakansie Pakket | Grootbos
Buiten ontspanning en rus bied 'n besoek aan Grootbos ook hope avontuur, van die verkenning van grotte aan die kus en blommesafari's in 'n 4X4 tot 'n ontmoeting met Grootwithaaie of die dophou van wonderbaarlike walvisse. Maak nie saak wat jy doen terwyl jy hier is nie, jy sal uitgerus en ontspanne hier weggaan, asook geïnspireer deur die ongerepte skoonheid wat jou omring, en die mense wat jy ontmoet.
Het jy ander idees vir jou verblyf by Grootbos?
Ná 'n verwelkomingsdrankie kan jy 'n heerlike middagete in ons restaurant of buite op die dek geniet. Maak ná ete 'n draai in jou suite en vertrek later na die ongerepte Walkerbaai-strande waar dramatiese rotsformasies en 'n helderblou see die perfekte agtergrond is vir 'n besoek aan eeue oue grotte. Geniet die aand by Grootbos 'n dekadente ses-gang aandete met Suid-Afrikaanse wyne wat uitgesoek is om by elke gereg te pas.
Geniet ontbyt in die restaurant of buite op die dek voordat jy jou regskud vir 'n oggend vol avontuur. Ervaar die adrenalien-stuwing van die persoonlike ontmoeting met 'n Grootwithaai tydens 'n onvergeetlike haaihok-duik. Of ervaar die Groot Vyf van die See, walvisse, haaie, pikkewyne, dolfyne en robbe, eerstehands tydends 'n bootvaart. Verken die reservaat die middag te perd en sluit die dag af met nog 'n onverbeterlike ses-gang aandete.
Verken die unieke Kaapse blommekoninkryk tydens 'n 4X4-rit deur die reservaat terwyl jy jou verlustig in die vars lug en natuurskoon rondom jou. Ons ingeligte gidse sal jou fassinerende feite oor hierdie uitsonderlike flora meedeel. Leer ná middagete meer oor ons twee kolleges, Green Futures en Growing the Future, wat met die opheffing van die gemeenskap help. Ontspan ná die besige oggend met 'n vollyf-massering in ons Forest Spa, omring deur eeue oue Melkhoutbome. Sluit die dag weer eens af met 'n ses-gang aandete en gaan slaap versadig en tevrede.
Gaan op jou laaste oggend by Grootbos onder leiding van 'n gids op 'n wandeling deur die magiese Melkhoutbos terwyl die lig saggies deur die takke val. Verlaat Grootbos ná 'n laaste ontbyt met 'n hele rits herninneringe wat jy nie sommer sal vergeet nie.